ᎣᏍᏛ ᎧᏃᎮᏛ ᏣᎳᎩ

ᎹᏚ ᎤᏬᏪᎳᏅᎯ
ᎢᎬᏱ ᎠᏯᏙᎸᎢ

 ᎯᎠ ᎪᏪᎵ ᎧᏃᎮᎭ ᎤᏁᏢᏔᏅᎡ ᏥᏌ ᎦᎶᏁᏛ, ᏕᏫ ᎤᏪᏥ, ᎡᏆᎭᎻ ᎤᏪᏥ.
 ᎡᏆᎭᎻ ᎡᏏᎩ ᎤᏕᏁᎳᎢ; ᎡᏏᎩᏃ ᏤᎦᏡ ᎤᏕᎾᎳᎢ, ᏤᎦᏡᏃ ᎤᏓ ᎠᎴ ᎾᏍᎩ ᎠᎾᏓᏅᏟ ᎬᏩᏕᏁᎳᎢ; 
 ᎤᏓᏃ ᏇᎵᏏ ᎠᎴ ᏎᎳ ᎬᏩᏕᏁᎳᎢ ᏖᏑ ᏙᎾᏄᎪᏫᏎᎢ; ᏇᎵᏏᏃ ᎢᏏᎳᎻ ᎤᏕᏁᎳᎢ; ᎢᏏᎳᎻᏃ ᎡᎵᎻ ᎤᏕᏁᎳᎢ; 
 ᎡᎵᎻᏃ ᎡᎻᏂᏓᏡ ᎤᏕᏁᎳᎢ; ᎡᎻᏂᏓᏡᏃ ᎾᏐᏂ ᎤᏕᏁᎳᎢ; ᎾᏐᏂᏃ ᏌᎵᏑ ᎤᏕᏁᎴᎢ; 
 ᏌᎵᏑᏃ ᏉᏏ ᎤᏕᏁᎳᎢ ᎴᎭᏫ ᎤᎾᏄᎪᏫᏎᎢ; ᏉᏏᏃ ᎤᏇᏗ ᎤᏕᏁᎳᎢ ᎷᏏ ᎤᎾᏄᎪᏫᏎᎢ; ᎤᏇᏗᏃ ᏤᏏ ᎤᏕᏁᎳᎢ; 
 ᏤᏏᏃ ᏕᏫ ᎤᎬᏫᏨᎯ ᎤᏕᏁᎳᎢ; ᏕᏫᏃ ᎤᎬᏫᏳᎯ ᏐᎵᏑᏅ ᎤᏕᏁᎳᎢ ᏳᎳᏯ ᎤᏓᏴᏛ ᎤᎾᎸᎪᏫᏎᎢ; 
 ᏐᎵᏑᏅᏃ ᎶᏉᏑ ᎤᏕᏁᎳᎢ; ᎶᏉᏑᏃ ᎡᏆᏯ ᎤᏕᏁᎳᎢ; ᎡᏆᏯᏃ ᎡᏏ ᎤᏕᏁᎳᎢ; 
 ᎡᏏᏃ ᏦᏏᏆ ᎤᏕᏁᎳᎢ. ᏦᏏᏆᏃ ᏦᎳᎻ ᎤᏕᏁᎳᎢ; ᏦᎳᎻᏃ ᎣᏌᏯ ᎤᏕᏁᎳᎢ; 
 ᎣᏌᏯᏃ ᏦᏓᎻ ᎤᏕᏁᎳᎢ; ᏦᏓᎻᏃ ᎡᎭᏏ ᎤᏕᏁᎳᎢ; ᎡᎭᏏᏃ ᎮᏏᎦᏯ ᎤᏕᏁᎳᎢ; 
 ᎮᏏᎦᏯᏃ ᏑᎾᏏ ᎤᏕᏁᎳᎢ; ᏑᎾᏐᏃ ᎠᏱᏂᏃ ᏦᏌᏯ ᎤᏕᏁᎳᎢ; 
 ᏦᏌᏯᏃ ᏤᎪᎾᏯ ᎠᎴ ᎠᎾᏓᏅᏟ ᎬᏩᏕᏁᎳᎢ; ᎾᎯᏳ ᏓᏗᎶᏂ ᎯᏫᏗᎨᎦᏘᏅᏍᏔᏁᎢ; 
 ᏓᏗᎶᏂᏃ ᏫᏗᎨᎦᏘᏃᎸ ᏤᎪᎾᏯ ᏌᎳᏓᏱᎵ ᎤᏕᏁᎳᎢ; ᏌᎳᏓᏱᎵᏃ ᏤᎳᏇᎵ ᎤᏕᏁᎳᎢ; 
 ᏥᎳᏇᎵᏃ ᎠᏆᏯᏗ ᎤᏕᏁᎳᎢ, ᎠᏆᏯᏗᏃ ᎢᎳᏯᎩᎻ ᎤᏕᏁᎳᎢ; ᎢᎳᏯᎩᎻᏃ ᎡᏐ ᎤᏕᏁᎳᎢ; 
 ᎡᏐᏃ ᏎᏙᎩᏃ ᎡᎩᎻ ᎤᏕᏁᎳᎢ; ᎡᎩᎻᏃ ᎢᎳᏯᏗ ᎤᏕᏁᎳᎢ; 
 ᎢᎳᏯᏗᏃ ᎢᎵᎡᏌ ᎤᏕᏁᎳᎢ; ᎢᎳᎡᏌᏃ ᏑᏓᏂ ᎤᏕᏁᎴᎢ; ᏑᏓᏂᏃ ᏤᎦᏡ ᎤᏕᏁᎴᎢ; 
 ᏤᎦᏡᏃ ᏦᏩ ᎤᏕᏁᎳᎢ, ᎾᏍᎩ ᎺᎵ ᎤᏰᎯ ᎾᏍᎩ ᏓᎾᏄᎪᏫᏎ ᏥᏌ ᎦᎶᏁᏛ ᏣᏃᏎᎰᎢ. 
 ᎾᏍᎩᏃ ᏂᎦᏛ ᎸᎾᏓᏁᏟᏴᏒ ᎡᏆᎭᎻ ᏤᎮ ᎾᎯᏳ ᏅᏓᎬᏩᏓᎴᏅᏛ ᏕᏫᏃ ᏤᎮ ᏅᏛᏍᏘ ᏂᎦᏚ ᎸᎾᏓᏁᏟᏴᏎᎢ; ᏕᏫᏃ ᏤᎮ ᎾᎯᏳ ᏅᏓᎬᏩᏓᎴᏅᏛ ᏓᏗᎶᏂᏃ ᏥᏫᏗᎨᎦᏘᏅᏍᏔᏁ ᏅᏓᏳᏓᎴᏅᏛ ᏥᏌᏃ ᏧᏕᏁ ᎾᎯᏳ ᏅᏛᏍᏘ ᏂᎦᏚ ᏄᎾᏓᏁᏟᏴᏎᎢ. 
 ᎾᏍᎩᏃ ᎯᎠ ᏄᎵᏍᏔᏂᏙᎴ ᎤᏕᏅ ᏥᏌ ᎦᎶᏁᏛ. ᎾᏍᎩ ᎺᎵ ᏥᏌ ᎤᏥ ᏦᏩ ᎤᏓᎸᏍᏗ, ᎠᏏᏉ ᏂᏓᎾᏤᎬᎾ ᎨᏎᎢ, ᎤᏁᎵᏤ ᎦᎸᏉᏗᏳ ᎠᏓᏅᏙ ᎤᏓᏅᏖᎸᎯ. 
 ᏦᏩ ᎾᏍᎩ Ꮎ ᏓᎾᏨᏍᏗ ᎤᏓᏅᏘᏳ ᎨᏒ ᎢᏳᏍᏗ, ᎠᎴ ᏄᏚᎵᏍᎬᎾ ᎨᏒ ᎢᏳᏍᏗ ᎬᏂᎨᏒ ᎤᏕᎰᎯᏍᏙᏗᏱ, ᎤᏕᎵᏛᏉ ᎢᏴᏛ ᏮᏓᏥᏯᎳᎼ. ᎢᏪᎵᏎᎢ. 
 ᎠᏎᏃ ᎠᏏᏉ ᎯᎠ ᎾᏍᎩ ᏄᏍᏕ ᎠᏓᏅᏖᏍᎨᎢ, ᎬᏂᏳᏉ ᏗᎧᎿᏩᏚᏗᎯ ᏱᎰᏩ ᎤᏅᏏᏛ ᎬᏂᎨᏒ ᏄᏛᏁᎳ ᎠᏍᎩᏓᏍᎬᎢ, ᎯᎠ ᏂᏕᏪᏍᎨᎢ; ᏦᏩ, ᏕᏫ ᎤᏪᏥ, ᏞᏍᏗ ᏣᏍᎦᎸ ᎯᏯᏅᏗᏱ ᎺᎵ ᏣᏓᏴᏍᏗ, ᎾᏍᎩᏰᏃ Ꮎ ᏥᎦᏁᎵ ᎦᎸᏉᏗᏳ ᎠᏓᏅᏙ ᎤᏓᏅᏖᎸᎯ; 
 ᎠᎴ ᏓᎦᎾᏄᎪᏫᏏ ᎠᏧᏣ, ᎾᏍᎩᏃ ᏥᏌ ᏕᎯᏲᎢᎭ, ᏧᏤᎵᏰᏃ ᏴᏫ ᏙᏛᏍᏕᎸᎯ ᏙᏓᏧᏓᎴᏏ ᎤᏂᏍᎦᏅᏨᎢ. 
 ᎾᏍᎩᏃ ᎯᎠ ᏂᎦᏗᏳ ᏄᎵᏍᏔᏂᏙᎴ ᎤᏙᎯᏳᏗᏱ ᎠᏰᎸᏒᎢ ᎯᎠ ᏥᏄᏪᏎ ᏱᎰᏩ ᎠᏙᎴᎰᏍᎩ ᎠᎬᏗᏍᎬᎢ; 
 ᎬᏂᏳᏉ ᎠᏛ ᎾᏥᏳᎲᎾ ᎦᏁᎵᏛ ᎨᏎᏍᏗ, ᎠᎴ ᏓᎦᎾᏄᎪᏫᏏ ᎠᏧᏣ, ᎾᏍᎩᏃ ᎢᏑᏄᎡᎵ ᎠᏃᎭᎮᏍᏗ, ᎾᏍᎩ ᎠᏁᏢᏔᏅᎯ ᎨᏒ ᎯᎠ ᏄᏍᏗ ᎦᏛᎦ, Ꭴ ᏁᎳᏅᎯ ᎢᎨᎳᏗᏙᎭ. 
 ᏦᏩᏃ ᎤᏰᏦ ᎤᎸᎤᎢ ᏗᎧᎿᏩᏗᏙᎯ ᏱᎰᏩ ᎤᏓᏳᎤᏏᏛ ᏄᏪᏎᎸ ᏄᏛᏁᎴᎢ, ᎤᏯᏅᎮᏉ ᎤᏓᏴᏍᏗ.
 ᎠᎴ ᎥᏝ ᏳᎦᏙᎥᏎᎢ ᎬᏂ ᎤᎾᏄᎪᏫᏒ ᎢᏒᏱ ᎡᎯ ᎤᏪᏥ ᎠᎴᏣ, ᏥᏌᏃᏚᏬᎡᎢ.

2Ꮑ ᎠᏯᏙᎸᎢ

 ᏥᏌᏃ ᎤᏕᏅ ᎦᏚᏱ ᎦᏚᎲ ᏥᏗᏱ, ᎾᎯᏳ ᏤᎭ ᎡᎶᏛ ᎤᎬᏫᏳᎯ, ᎬᏂᏳᏉ ᎤᏂᎷᏤ ᏥᎷᏏᎵᎻ ᎠᏂᎦᏔᎿᎢ ᎤᏙ ᏗᎧᎸᎬ ᎢᏗᏢ ᏓᏂᎶᏎᎢ,
 ᎯᎠ ᏄᏂᏪᏎᎢ; ᎭᏢ Ꮎ ᏧᏕᏅ ᎤᎬᏫᏳᎯ ᎠᏂᏧᏏ ᎤᎾᏤᎵᎦ, ᎣᎩᎪᎲᏰᏃ ᎤᏤᎵ ᏃᏈᏏ ᏗᎧᎸᎬ ᎢᏗᏢ, ᎠᎴ ᎤᏣᏓᏙᎵᏍᏓᏁᎵᎦ.
 ᎡᎶᏛᏃ ᎤᎬᏫᏳᎯ ᎤᏛᎦᏅ ᎾᏍᎩ, ᎤᏪᎵᎯᏍᏗ ᎤᏓᏅᏓᏕᎢ, ᎠᎴ ᏂᎦᏛ ᏥᎷᏏᎵᎻ ᎠᏁᎯ.
 ᏚᎳᏫᏛᏃ ᏂᎦᏛ ᏄᏂᎬᏫᏳᏒ ᎠᏥᎸ ᎠᏁᎶᎯ, ᎠᎴ ᏴᏫ ᏗᏃᏪᎳᏁᎯ, ᎦᏛᏛᏁᎢ, ᎾᎿ ᎤᏕᏗ ᎨᏒ ᎦᎶᏁᏛ.
 ᎯᎠᏃ ᏥᎬᏩᏪᏌᎴᎢ; ᏧᏗᏱ ᎦᏚᏱ ᎦᏚᎲᎢ; ᎠᏓᏰᏃ ᏄᏩᏅ ᎤᏬᏪᎳ ᎠᏙᎴᎰᏍᎩ;
 ᎠᎴ ᏥᎯ ᎦᏚᏱ ᎦᏚᎲ ᏧᏗᏱ, ᎥᏝᏍᎩᏂ ᏣᏍᏗᎧᏂ ᏱᎩ, ᏥᏣᏧᏑᏯ ᏄᏂᎬᏫᏳᏒ ᏧᏗᏱ ᏂᎯᏰᏃ ᏓᏣᏄᎪᏥ ᏗᏆᏴᏫ ᎢᏏᎵ-ᏗᎧᏁᏤᎯ.
 ᎿᏉᏃ ᎡᏣᏛ ᎤᏕᎵᏛ ᏫᏚᏯᏅᎲ ᎾᏍᎩ ᎠᏂᎦᏔᎿᎢ, ᎣᏍᏛ ᎦᏛᏘᏌᏁ ᎢᏳᏉ ᎾᏍᎩ ᏃᏈᏏ ᎤᎾᏄᎪᏨᎢ.
 ᎠᎴ ᏚᏅᏎ ᎦᏚᏱ, ᎯᎠ ᏄᏪᏎᎢ; ᎢᏤᎾ ᎣᏍᏛ ᏪᏥᏲᎦ ᎾᏍᎩ ᎤᏍᏗ ᎠᏲᎵ, ᎢᏳᏃ ᎡᏥᏩᎲᎭ, ᎢᏍᎩᏃᏁᎵᎸᎭ, ᎠᏴᏃ ᎾᏍᏉ ᎾᏥᎷᏨᎭ, ᎠᎴ ᏥᏯᏓᏙᎵᏍᏓᏁᎸᎭ.
 ᎤᎾᏛᎦᏃᏁᎸᏃ ᎤᎬᏫᏳᎯ ᎤᎾᏂᎩᏎᎢ, ᎬᏂᏳᏉᏃ ᏃᏈᏏ, ᎾᏍᎩ ᎤᏂᎪᎲᎯ ᏗᎧᎸᎬ ᎢᏗᏢ, ᎢᎬᏱ ᎤᏁᎤᎡᎴᎢ, ᎡᏂ ᏭᎷᏥᎸ ᎠᎴ ᎤᎴᏫᏍᏔᏅ ᎦᎸᎳᏗᏢ ᎾᎿ ᎠᏲᎵ ᎡᎲᎢ.
 ᎤᏂᎪᎲᏃ ᎾᏍᎩ ᏃᏈᏏ, ᎤᏣᏔᏅᎯ ᎤᎾᎵᎮᎵᏤᎢ.
 ᎠᏓᏁᎸᏃ ᎤᏂᏴᎸ ᎤᏂᎪᎮ ᎠᏲᎵ ᎠᎴ ᎤᏥ ᎺᎵ, ᎠᎴ ᎡᎳᏗ ᏚᎾᏓᏅᏁᎢ, ᎤᎾᏓᏙᎵᏍᏓᏁᎴᎢ, ᎠᎴ ᏧᎬᏩᎶᏗ ᎤᏂᎳᏅᏛ ᏚᏂᏍᏚᎢᏒ ᎤᏂᏁᎸᏁ ᎤᎾᎵᏍᎪᎸᏔᏅᎯ, ᎠᏕᎸ-ᏓᎶᏂᎨ, ᎠᎴ ᎤᎦᎾᏍᏛ ᎦᏩᏒᎩ ᎠᏜ, ᎠᎴ ᎻᎳ.
 ᎠᎾᏍᎩᏓᏍᎬᏃ ᎤᏁᎳᏅᎯ ᏚᏁᏤᎸ ᎡᎶᏛᏱ ᏭᏂᎶᎯᏍᏗᏱ ᏂᎨᏒᎾ, ᎤᎾᏂᎩᏒ ᎤᏣᏘᏂᏉ ᎢᏗᏢ ᏭᏂᎶᏎ ᎢᎤᏁᏅ ᎤᎾᏤᎵᎪᎯ.
 ᎤᎾᏂᎩᏒᏃ ᎡᏂᏳᏉ ᏗᎧᎿᏩᏗᏙᎯ ᎤᏅᏏᏛ ᏱᎨᏩ ᎡᏂᎨᏒ ᏄᏛᏁᎴ ᏦᏩ ᎠᏍᎩᏓᏍᎬᎢ, ᎯᎠ ᏄᏪᏎᎴᎢ; ᏔᎴᎲᎦ, ᎠᎴ ᏔᏘᏄᎦ ᎠᏲᎵ ᎠᎴ ᎤᏥ ᎠᎴ ᎭᎵᏘ, ᎢᏥᏈ ᎾᎶᎯ, ᎾᎿᏃ ᏪᎮᏍᏗ ᎬᏂ ᏫᎬᏁᏤᎸᎭ, ᎡᎶᏛᏰᏃ ᎠᏎ ᏛᏲᎵ ᎤᏍᏗ ᎠᏲᎵ ᎤᎯᏍᏗᏱ.
 ᎿᏉᏃ ᏚᎴᏅ ᎤᏘᏅᎭᎠᏲᎵ ᎠᎴ ᎤᏥ ᏒᏃᏱ, ᎠᎴ ᎢᏥᏈᏱ ᏭᎶᏎᎢ.
 ᎠᎴ ᎾᎿ ᏪᎮ ᎬᏂ ᎡᎶᏛ ᎤᏲᎱᏒ; ᎤᏙᎯᏳᏁ ᎤᏁᎳᏅᎯ ᎤᏁᏨᎢ, ᎠᏙᎴᎨᏍᎩ ᏓᏮᏔᏁᎢ, ᎯᎠ ᏥᏄᏪᏎᎢ; ᎢᏥᏈᏱ ᏫᏥᏯᏅᎲ ᎠᏇᏥ.
 ᎿᏉᏃ ᎤᏙᎯᏳᏁ ᏤᎵᎹᏯ ᎠᏙᎴᎰᏍᎩ ᎤᏁᏨᎯ, ᎯᎠᏥᏄᎮᏎᎢ;
 ᎴᎹᏱ ᎧᏁᎬ ᎤᎾᏛᎦᏅᎩ, ᏓᏂᏴᎬᎢ, ᎠᎴ ᏓᎾᏠᏱᎲᎢ, ᎠᎴ ᎤᏩᏘ ᎤᏁᎷᎬᎢ; ᎠᏥᎵ ᎠᏍᎪᏂᎲ ᏓᎮᏥ, ᎠᎴ ᏄᏚᎵᏍᎬᎾ ᎨᏒ ᎤᏄᏬᎯᏍᏗᏱ, ᎤᏗᎦᎵᏍᏙᏗᏍᎬ ᎾᏁᎲᎾᏉ ᎨᏒᎢ.
 ᎿᏉᏃ ᎡᎶᏛ ᎤᏙᎴᎰᏒ ᎠᏂᎦᏔᎿᎢ ᎬᏩᎵᏓᏍᏔᏅᎢ, ᎤᏣᏔᏅᎯ ᎤᏔᎳᏬᏎᎢ, ᎠᎴ ᎤᏓᏅᏎ ᏫᏚᏂᎰᏁ ᏂᎦᏛ ᏗᏂᏳᎵ ᎦᏚᏱ ᎠᏁᎯ, ᎠᎴ ᏂᎦᏛ ᏂᎬᎾᏛ ᎾᎿᏂ, ᏔᎵ ᎢᏳᎾᏕᏘᏴᏛ ᏩᏍᏘ, ᎾᎯᏳ ᎤᏓᏳᏓᎴᏅᏛ ᏥᏓᎵᏏᎾᎯᏍᏓᏁᎮ ᏥᏓᏛᏛᏢᎸᎢᏍᎨ ᎠᏂᎦᏔᎿᎢ.
 ᎯᎠ ᏄᏪᏎᎳᎢ; ᏔᎴᎲᎦ ᎠᎴ ᎭᏘᏄᎦ ᎠᏲᎵ ᎠᎴ ᎤᏥ, ᎠᎴ ᎮᎾ ᎢᏏᎵᏱ, ᎿᏉᏰᏃ ᏚᏂᏲᎱᏒ ᎠᏲᎵ ᎬᏅ ᏧᏂᏲᎲᎩ.
 ᏚᎴᏅᏃ ᎤᏘᏅᏎ ᎠᏲᎵ ᎠᎴ ᎤᏥ, ᎠᎴ ᎢᏏᎵᏱ ᏭᎷᏤᎢ.
 ᎠᏎᏃ ᎤᏛᎦᏅ ᎠᏥᎳ ᎤᎬᏫᏳᎯ ᎨᏒ ᏧᏗᏱ ᎤᏙᏓ ᎡᎶᏛ ᎤᏓᏁᎢᏴᏍᏓᏁᎸᎢ, ᎤᏍᎦᎴ ᎾᎿ ᏭᎶᎯᏍᏗᏱ; ᎠᏎᏃ ᎤᏁᎳᏅᎯ ᎤᏪᏯᎳᏅᎯ ᎨᏒ ᎠᏍᎩᏓᎬᎢ, ᎨᎵᎵ ᏭᎪᎸᏍᏔᏁᎢ;
 ᎦᏚᎲᏃ ᎾᏎᎵᏗ ᏧᏙᎢᏛ ᏭᎷᏨ ᎾᎿ ᎡᎮᎢ. ᎾᏍᎩᏃ ᎤᏙᎯᏴᏁ ᎠᎾᏙᎴᎰᏍᎩ ᏧᏂᏁᏤᎢ, ᎾᏎᎵᏗ ᎡᎯ ᎠᎪᏎᎮᏍᏗ, ᏧᎾᏛᏁᎢ.

Category:ᏧᎾᏁᏄᏗ ᏗᏁᎸᏙᏗ
Category:To be checked